
Irta: Máté István-Mátyás


Előszó

Mi lenne ha újraépitenénk az intelligenciát?

Az első három könyv végére egy különös felismerés bontakozott ki bennem. Elsőre különböző világok lettek vizsgálva: az egyén, az emberiség, a vállalkozások, ezek teljesen eltérő rendszereknek tűntek. De mégis ahogy egyre mélyebben ástam, valami furcsa dolog lett látható. A mélyben mindenhol ugyanaz a működési logika ismétlődött.

A stabil rendszerek képesek érzékelni a valóságot, felismerni a hibáikat, korrigálni, alkalmazkodni, alázatosnak maradni és jó ritmusban működni. Az instabil rendszerek pedig fokozatosan elvesztik ezeket. Ez volt az Élet Kódja magja.

Ekkor született meg egy újabb kérdés, lehet, hogy a legnagyobb kérdés az egész sorozatban.

Mi történne ha nem csak embereket, társadalmakat vagy vállalkozásokat vizsgálnánk ezzel a modellel, hanem magát az intelligenciát is?

Még pontosabban, mi lenne, ha egy mesterséges intelligenciát eleve az Élet Kódja szerint épitenénk fel? Nem utólag optimalizálnánk, nem foltoznánk, nem hibajavitásokat adnánk hozzá, hanem a nulláról igy terveznénk. Ez egy radikális megközelités, hiszen a mai AI fejlesztés egyik központi fókusza többnyire a nagyobb modellekben, több adatban, gyorsabb inferenceben és több paraméterben merül ki. Ez lenyűgöző fejlődést hozott, kétség sem fér hozzá, de közben van egy furcsa megérzésem. Lehet hogy rossz kérdést teszünk fel. Lehet, hogy a kérdés nem az, hogy hogyan tegyük az AI-t okosabbá, hanem inkább az, hogy hogyan tegyük stabilabbá, megbizhatóbbá, hangoltabbá. Ez egy teljesen más irány, mert a nyers intelligencia önmagában nem garancia semmire. Egy rendszer lehet gyors, erős, kreativ és hatékony és mégis súlyosan hibás ha rossz a valóságkapcsolata az intelligencia akár veszélyforrássá válhat.

Szóval szerintem az intelligencia önmagában korántsem elég. Ez egy nagyon fontos felismerés. Valójában a hasznos intelligencia nem egyszerűen tudást jelent, nem pusztán mintafelismerést, nem pusztán gyors következtetést, hanem valami sokkal mélyebbet. A képességet arra, hogy kapcsolatban maradj a valósággal és amikor eltávolodsz tőle, képes legyél visszatérni hozzá.

Igy minden AI probléma más fénybe kerül. Hallucináció? Valóságkapcsolati hiba. Fake news terjedése? Gyenge hibafelismerés. Makacs rossz válaszok? Gyenge korrekció. Torz viselkedés? Gyenge alkalmazkodás. Túlzott bizonyosság? Alacsony epistemikus alázat. Túl gyors hibás reakció? Rossz ritmusérzék.

Itt valami nagyon érdekes állt össze. Lehet, hogy az AI legnagyobb problémái nem is különálló problémák, lehet hogy ugyanannak a mélyebb problémának csak a különböző tünetei. Vagyis annak, hogy a mai AI rendszerek gyengén működnek az Élet Kódja szempontjából. Ez nem kritika, inkább egy természetes fejlődési állapont. 

A mai AI rendszerek lenyűgözően erősek, de sok szempontból még mindig hiányzik belőlük valami. Valami, ami az élő rendszerekben természetes, vagyis a beépitett önkorrekció mélyebb intelligenciája. Ez a könyv erről szól kedves olvasó. Nem egyszerűen az AI-ról, hanem arról, hogyan nézne ki egy új tipusú intelligencia, egy olyan, amelyet eleve az Élet Kódja szerint tervezünk.

Egy Ai, amely nemcsak válaszol, hanem figyel, kételkedik, ellenőriz, korrigál, tanul és alkalmazkodik. Amely tudja mikor kell gyorsnak lenni, mikor kell várni, mikor kell ellenőrizni és mikor kell embert bevonni. Ez már nem pusztán egy chatbot, nem pusztán egy modell, hanem egy adaptiv intelligens rendszer, egy egészen új architektúra.

Ebben a könyvben megpróbálom elméleti szinten felépiteni ezt az új architektúrát a nulláról, lépésről lépésre.

Megnézzük, hogy mi a mai AI legnagyobb vakfoltja, hogyan működik az intelligencia valójában, milyen modulok szükségesek és hogy hogyan nézne ki az Élet Kódja alapú AI.

A könyv végére pedig megpróbálunk eljutni valamihez, ami sokkal több puszta filozófiánál, egy valódi tervhez, egy blueprinthez, egy lehetséges új AI architektúrához.

A könyv központi kérdése végig az marad, hogy mi is a valódi intelligencia mércéje. A tudás? A sebesség? A memória? A számitási teljesitmény? Vagy valami mélyebb? Azt hiszem az intelligencia valódi mércéje nem az, hogy mennyire ritkán hibázik, hanem az, hogy mennyire gyorsan képes visszatérni a valósághoz, amikor eltávolodik tőle.

Ez lesz a negyedik könyv alapja és innen indulunk.

I.

A mai AI legnagyobb vakfoltja

A mai mesterséges intelligencia lenyűgöző, ez vitán felül áll. Az elmúlt néhány év fejlődése elképesztő volt. A mai rendszerek már képesek szöveget irni, képet és videót generálni, kódot irni, forditani, elemezni, érvelni és összetett problémákat bontani. Bizonyos feladatokban már emberi szinten közelitenek, sőt néhány szűk területen meg is haladják az embert. Ez önmagában óriási technológiai ugrás és mégis minél többet figyelem a mai AI rendszereket, annál inkább feltűnik egy furcsa dolog.

A legnagyobb problémáik nem a tudásból fakadnak, hanem valami sokkal mélyebből, vagyis a valóságkapcsolat gyengeségéből. Ez elsőre furának hangozhat, hiszen a modern AI hatalmas mennyiségű adaton tanul, szinte felfoghatatlan mennyiségű szövegen, képen, mintán. De itt van a kulcspont. A sok adat nem ugyanaz, mint az erős valóságkapcsolat. Ez nagy különbség:

Adat nem egyenlő a Valóságkapcsolattal

Ez a könyv egyik legfontosabb állitása. A mai AI-k rendkivül erősek mintafelismerésben, de a mintafelismerés önmagában még nem jelent stabil intelligenciát. Hogy miért nem? Azért, mert a valóság nem pusztán csak minta. A valóság dinamikus, zajos, ellentmondásos, hiányos és szinte folyamatosan változik.

Most nézzük meg ezeket a fő vakfoltokat:

	Statisztikai intelligencia nem egyenlő a valóságértéssel



A legtöbb modern AI alapja lényegében valamilyen fejlett mintafelismerés. Ez óriási leegyszerűsités, de jó kiindulópont. A rendszer megtanulja milyen minták jelennek meg gyakran, mi következik miből, milyen kapcsolatok jellemzők. Ez hihetetlenül erősen működik, de van egy probléma. A statisztikai valószinűség és a valós igazság nem mindig ugyanaz. Például valami lehet nyelvileg valószinű, logikailag hihető és stilusban meggyőző és mégis hamis. Ez a hallucináció egyik mély oka. Nem feltétlenül bug, sokszor inkább egy természetes következmény, hiszen a rendszer a legvalószinűbb mintát követi és nem feltétlenül a valóságot.


	Gyenge beépitett kétely



Ez szerintem az egyik legnagyobb vakfolt. Az emberi intelligencia egyik legnagyobb képessége nem pusztán a válaszadás, hanem a kétely. Az a belső mechanizmus, amely ezt mondja: várj, valami nem stimmel, bizonytelen vagyok, ezt le kell ellenőrizni. A mai AI-kban ez még viszonylag gyenge, gyakran nagyon magabiztosan adnak választ, még akkor is ha hiányos az információ, bizonytalan a forrás vagy több lehetséges válasz is létezik. Sajnos a túlzott bizonyosság szerintem hamis biztonságérzetet ad.


	Gyenge belső hibafelismerés



Ez közvetlenül kapcsolódik az előző tételhez. Sok AI rendszer csak akkor javitja a hibáját, ha külső visszajelzés érkezik hozzá. Ha ember javitja ki, ha rendszer ellenőrzi vagy új input érkezik. Ez gyakorlatilag azt jelenti, hogy a belső hibadetektálás még erősen korlátozott. Valami hiányzik éspedig az önmegfigyelő réteg, valami, ami folyamatosan figyeli azt, hogy mennyire biztos a válasz, van-e véletlenül ellentmondás, hol lehet torzitás. Ez az Élet Kódja AI egyik alapmodulja lesz.


	Gyenge ritmusérzék



Ez nagyon érdekes és szerintem eléggé alulértékelt. A legtöbb AI rendszer szinte mindig ugyanazzal az alaplogikával működik. Input majd feldolgozás majd pedig válasz. Gyorsan és lehetőleg azonnal. Ez sokszor előny, de van egy probléma. Nem minden kérdés igényel azonos ritmust. Van, amikor jó a gyors válasz, például egyszerű ténykérdéseknél, forditásnál és gyors számitásoknál, de vannak helyzetek amikor ez veszélyes. Például orvosi döntéseknél, geopolitikai elemzéseknél, jogi következtetéseknél és bizonytalan hireknél. Itt sokszor jobb lenne ez:

Input -> Szünet -> Ellenőrzés -> Újrasúlyozás -> Válasz

Ez lenne az úgynevezett és már emlitett érlelő szünet, ami szerintem kulcsfontosságú.


	Gyenge valódi önkorrekció



Ez talán a legmélyebb probléma, hiszen a mai AI-k képesek javitani válaszokat, de ez sokszor nem valódi mély korrekció. Hogy mi hiányzik

